kalampahan karsanipun yayi prabu, kajawi makatên punika. Dhuh, têtungguling para limpating budi, sêsaji Rajasuya ingkang badhe kawontênakên yayi prabu punika, sarananipun kêdah lampah makatên wau. Makatên mênggah pamanggih kula, dene yayi prabu nyumanggakakên. Yayi prabu atur kula wau, dipun raosna ingkang ngantos lêbêt, saha dipun lêlimbanga ing dalêm batos, punapadene kadospundi karsanipun yayi prabu dipun pangandikakna, dados kula lajêng sagêd manah sakecanipun."
